b'\n_START_ARTICLE_\nPavla Bajec\n_START_SECTION_\n\xc5\xbdivljenje in delo\n_START_PARAGRAPH_\nRodila se je v kme\xc4\x8dki dru\xc5\xbeini. Osnovno \xc5\xa1olo je obiskovala v Skriljah, Blanci in Senovem (1927-1934), gimnazijo v Mariboru (1934-1938), nato prav tam pri \xc5\xa0olskih sestrah u\xc4\x8ditelji\xc5\xa1\xc4\x8de in leta 1944 maturirala. V redovni\xc5\xa1ki red je stopila leta 1943. Nato je do 1945 u\xc4\x8dila na  ljubljanskem Marijani\xc5\xa1\xc4\x8du in 3 mesece v Repnjah, ko so nove oblast \xc5\xa1olo zaprle. Od 1948 do 1956 je v Ljubljani na Srednji glasbeni \xc5\xa1oli privatno \xc5\xa1tudirala violino in klavir ter nato v \xc5\xa0entvidu pri Ljubljani u\xc4\x8dila violino (1956-1958), ko je dobila ultimat, da naj se odlo\xc4\x8di ali bo ostala u\xc4\x8diteljica ali redovnica se je odlo\xc4\x8dila za slednje in \xc5\xa1e s tremi drugimi redovnicami od\xc5\xa1la v Zagreb na Akademijo likovnih umetnosti (1960-1964). Po kon\xc4\x8danem \xc5\xa1tudiju se je vrnila k bolni materi. _NEWLINE_V Skriljah se je ukvarjala z otroki, jih u\xc4\x8dila modeliranja in igranja na flavto ter z violino nastopala po raznih cerkvah. Restavrirala je Kri\xc5\xbeev pot v Skriljah, slikala tiho\xc5\xbeitja in delala kopije Leonarda da Vincija ter drugih mojstrov. Izdelala je bo\xc5\xbeja grobova za Kamno Gorico in Kranjsko Goro, delala na\xc4\x8drte za ma\xc5\xa1ne pla\xc5\xa1\xc4\x8de, risala bo\xc5\xbei\xc4\x8dne in velikono\xc4\x8dne vizitke ter ilustrirala knjigo Son\xc4\x8dna pesem sv. Fran\xc4\x8di\xc5\xa1ka._NEWLINE_29. novembra 2016 je svojo \xc5\xbeivljenjsko zgodbo povedala za Televizijo Slovenija v seriji Pri\xc4\x8devalci._NEWLINE_Pavla Bajec je umrla 16.12. 2017 na Brezjah.'